ఓనమాలు

ఓనమాలు 2012, జూన్ 27 న విడుదలైన తెలుగు చిత్రం. ''స్వచ్ఛమైన మనిషి కథ' అనేది ఉప శీర్షిక. నూతన దర్శకుడు క్రాంతి మాధవ్ సహ నిర్మించి దర్శకత్వం వహించిన చిత్రం. ఈచిత్రం విమర్శకులు ప్రశంసలు అందుకుంది.

కథ
నారాయణరావు మాస్టారు ఒక పల్లెటూరిలో పనిచేసే ప్రభుత్వ ఉపాధ్యాయుడు. అతడు తన విద్యార్థుల, గ్రామస్థుల బాగోగుల కోసం నిరంతరం శ్రమిస్తూ అందులోనే తృప్తిని పొందుతుంటాడు. ఆయన పదవీవిరమణ అనంతరం కొడుకు వద్దకు అమెరికా వెళ్ళిపోతాడు. కొన్నేళ్ళ తర్వాత తిరిగి తన ఊరికి వచ్చిన అతను పూర్తిగా మారిపోయిన పరిస్థితులను ఎదురుచూశాడు. అభిమానాలు, ప్రేమల స్థానంలో స్వార్ధం, వ్యాపార దృక్పథం విజృంభించాయి. మార్పుకు చాలా బాధపడిన మాస్టారు దానిని బాగుచేయడానికి ప్రయత్నిస్తాడు. అతడు చేయాల్సిన మార్పును ప్రజలలో తీసుకొని రాగలిగాడా అనేది చిత్ర కథనం.

నటవర్గం
 డాక్టర్ రాజేంద్ర ప్రసాద్—నారాయణరావు మాస్టారు
 కళ్యాణి - నారాయణరావు భార్య
 చలపతిరావు
 శివపార్వతి
 గిరిబాబు
 రఘుబాబు
 కొండవలస లక్ష్మణరావు

సాంకేతిక వర్గం
దర్శకత్వం - క్రాంతి మాధవ్
కథ - తమ్ముడు సత్యం
చాయాగ్రహణం - హరి అనుమోలు
కూర్పు - గౌతంరాజు

పాటలు
ఈ సినిమాలోని పాటలు అన్నీ సిరివెన్నెల సీతారామశాస్త్రి రచించారు.

పురస్కారాలు
 నంది పురస్కారం - 2012 నంది పురస్కారాలులో ఉత్తమ హాస్య నటుడు (రఘుబాబు) విభాగంలో అవార్డు వచ్చింది.
 ఈ చిత్రం 2012 సంవత్సరానికి ఉత్తమ నూతన దర్శకుడుగా క్రాంతి మాధవ్, ఉత్తమ నటుడిగా రాజేంద్ర ప్రసాద్ లు మా సినీ అవార్డులు గెలుచుకున్నారు.

బయటి లంకెలు
చిత్ర వివరాలు
ప్రచార చిత్రాలు
యూ ట్యూబ్ లో ఓనమాలు పూర్తి సినిమా.

మూలాలు

2012 తెలుగు సినిమాలు
రాజేంద్ర ప్రసాద్ నటించిన సినిమాలు